Diari Oficial de la Generalitat Valenciana


Sumari del DOGV 5181, del 20-01-2006 (2006/610)

Informació pública del programa d'actuació integrada de la unitat d'execució Illa 1-4 RKL1 Platja del Pla General d'Ordenació Urbana de la Pobla de Farnals.
------------------------------------------------------------------------------------------------------------------------------------------------------------

### Dades del document

Número de DOGV
:   5181

Data del DOGV
:   20-01-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/610


Organisme emissor
:   Residencial Farnals, SL

Tipus de document
:   Anunci

Informació pública del programa d'actuació integrada de la unitat d'execució Illa 8-0 ICO2 Platja del Pla General d'Ordenació Urbana de la Pobla de Farnals. [2006/F610]  
Als efectes del que preveu la Llei 6/1994, Reguladora de l'Activitat Urbanística, es posa en coneixement de tots els possibles interessats o afectats el següent:  
Primer. L'entitat mercantil Residencial Farnals, SL, ha formulat una proposta de programa d'actuació integrada de la unitat d'execució Illa 6-9 AEX0 Platja del Pla General d'Ordenació Urbana de la Pobla de Farnals. La dita proposta està formada pels documents de programa, alternativa tècnica, pla de reforma interior, i projecte d'urbanització, tot això a l'empara del que preveu l'article 48 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
Segon. En aplicació del que estableix l'article 48.1.c) en relació amb l'article 46.3 i concordants de la referida llei, correspon sotmetre el referit programa, amb tota la documentació urbanística annexa, a informació pública pel termini de 20 dies hàbils, comptats a partir de l'endemà de la publicació d'este anunci en el Diari Oficial de la Generalitat Valenciana.  
Tercer. Es fa constar que, durant el dit termini de 20 dies, els interessats i afectats en este procediment podran formular qualssevol al·legacions que els convinguen segons dret, així com altres alternatives tècniques al programa i, si és procedent, proposicions juridicoeconòmiques, tot això en els termes i condicions de la Llei 6/1994. A este efecte, qualsevol interessat podrà consultar l'expedient a la notaria d'Amparo Messana Salinas, situada a Massamagrell, avinguda Major, número 34, els dies hàbils en horari d'atenció al públic. Igualment, es fa constar que qualsevol persona podrà comparéixer a la dita notaria per a obtindre copia de l'acta de protocol·lització de l'alternativa tècnica i documents que s'hi adjunten o sol·licitar que se li exhibisca esta.  
Quart. La referida documentació també podrà ser consultada a l'Ajuntament de la Pobla de Farnals, els dies hàbils en horari d'atenció al públic, on així mateix poden ser presentades les al·legacions que s'estimen oportunes com alternatives tècniques substancialment distintes a l'original.  
Cinqué. Per mitjà del present anunci, segons allò que s'ha preceptuat en el paràgraf segon de l'article 48, en relació amb l'article 46 paràgrafs quart i quint de la citada llei, es posa en coneixement dels interessats que durant el període de cinc dies, comptats a partir del venciment del termini anterior, podran presentar-se les proposicions juridicoeconòmiques de les distintes alternatives que optaren a l'adjudicació del programa; llevat que durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial. En este cas, la pròrroga es farà constar en l'expedient, i s'anunciarà al tauler d'anuncis de l'Ajuntament de la Pobla de Farnals i es comunicarà als qui, per desconéixer-lo, presenten pliques prematurament.  
Sisé. L'acte d'obertura de pliques tindrà lloc una vegada conclòs el termini per a presentar-les i s'acredite el que disposa l'apartat 1.C) de l'article 48 de la Llei 6/1994, de 15 de novembre.  
Seté. Amb relació a la remissió d'avisos al domicili fiscal dels titulars cadastrals afectats per esta actuació, en compliment del que disposa l'article 46.3 de la Llei Reguladora de l'Activitat Urbanística, s'ha procedit amb anterioritat a este anunci a l'enviament de l'avís amb el contingut d'este a tots els titulars cadastrals afectats.  
Huité. El present anunci es publica als efectes que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú, per als titulars no identificats, per a aquells el domicili fiscal dels quals és desconegut i per als titulars que no es troben en la base de dades, de la relació que emet el Centre de Gestió Cadastral. Cosa que se'ls comunica per mitjà del present avís als efectes oportuns.  
La Pobla de Farnals, 18 de gener de 2006.. Pel Consell d'Administració de Residencial Farnals, SL: Gregorio Torija Caballero.